**Наставна тема: Предмети у простору и односи међу њима**

**Наставни предмет: Математика**

Наставна јединица: Горе, доле, испод, изнад, испред, иза, између

Тип часа: вежбање

Кључне речи: уочавање, коришћење, описивање релација између предмета, бића и појава - горе, доле, испод, изнад, испред, иза, између.

Наставне методе: вербална, демонстративна, метода практично-смисаоног учења, разговор.

Наставни облици: фронтални рад, индивидуални рад, групни рад

Корелација: Ликовна култура, Музичка култура, Свет око нас и Чувари природе.

Извори знања, наставна средства и помагала: кловн, девојчица од новинског папира, подлога од новинског папира за сликање, зечеви од папира, кокошке израђене од балона, шишарке, јаја од стиропора, корпе, текст химне Чувари природе.

Циљ: примена релација у практичним ситуацијама, развијање визуелне и аудитивне перцепције ученика,практична примена усвојених знања о очувању и заштити природе.

**Исходи**

Ученик зна:

Да вежба моторику шаке, да разуме релације између предмета, бића и појава: горе, доле, испод, изнад, испред, иза, између, да стави предмете у одређене положаје уз коришћење наведених појмова; да научи да чува и заштити природу, да примењује научено, да процени степен задовољства наставним даном.

**Активности**

Уводим кловна и лутку направљену од новинског папира да разговарају са ученицима о значају рециклаже.

Они су ту да покажу деци како може да рециклирају папир и да на њему сликају. То смо радили на часовима ликовне културе.

Исцепкали смо новине на ситне делове. Комадиће смо ставили у кофу са топлом водом. Када су се расквасиле покупили смо цедиљком и оцедили воду. Помоћу оклагије смо је истиснули и ставили да се осуши. Негде смо додали прехрамбену боју и добили розе подлогу за сликање.

Тако се подлога сушила и чекала час математике. Слушање химне Чувари природе и учење песме по слуху.

Поделила сам ученицима подлоге за рад и темпере боје. Ученици су добили упутство за рад.

Читање стихова. Најпре целу песмицу а онда стих по стих.

Доле трава,

Горе облак,

Испод облака

лете птице,

Између брда и дрвећа

Поток жубори,

А о свему томе

Патка са уживањем говори.

Сунце високо

с неба гледа,

И пита природу

Шта јој

још треба.

После сликања свако од ученика говори о свом раду користећи релације: испод, иза,између, горе, доле, лево, десно.

Рад у групи. Одређивање положаја предмета и прављених играчака по инструкцији учитељице(имитација кловна и девојчице од папира).

Самоеваулација: Исказивање степена задовољства сопственим напретком певањем песме Чувари природе- тихо ако су незадовољни, средње гласно, ако сматрају да су могли више или гласно, ако су задовољни својим постигнућима.

Поступци проверавања и вредновања: праћење, слушање, посматрање,причање и описивање, сликање, певање песме, извођење моторичке вежбе, именовање релација, самоевалуација.